
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 256 

9 Απριλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού του παλαιού αι- 
γιαλου και δημιουργία ζώνης παραλίας στη θέση 
«Σχοίνος - Λιβάδι» Δήμου Σάμης Ν. Κεφαλληνίας.. 1 

Τροποποίηση εγκεκριμένου σχεδίου πόλης Δήμου 
Ρεθύμνης στην πολεοδομική ενότητα «Μαστα- 
μπάς - Καλλιθέα», με μετατόπιση της οδού μεταξύ 
των οικοδομικών τετραγώνων 486-487 και χαρα¬ 
κτηρισμό αυτής ως πεζόδρομου, καθώς και τρο¬ 
ποποίηση της πρασιάς στο ΟΤ 487. 2 


ΑΠΟΦΑΣΕΙ Σ 

Αριθ. 1018568/1591 /Β0010 (1) 

Καθορισμός των ορίων του αιγιαλού του παλαιού αιγια- 
λου και δημιουργία ζώνης παραλίας στη θέση «Σχοί¬ 
νος - Λιβάδι» Δήμου Σάμης Ν. Κεφαλληνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.3200/55 «περί διοικητικής αποκέ¬ 
ντρωσης», όπως αυτές τροποποιήθηκαν και ισχύουν σή¬ 
μερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

2. Τις διατάξεις του Α.Ν. 2344/40 «περί αιγιαλού και πα¬ 
ραλίας», όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του Β.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κ.λπ.». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθο¬ 
ρισμού ορίων αιγιαλού - παραλίας και θέσεων αμμολη- 
ψίας». 

6. Την αριθ. 1078204/927/0006Α/6.8.1992 κοινή υπουρ¬ 
γική απόφαση των Υπουργών Προεδρίας και Οικονομι¬ 
κών, με την οποία διατηρείται σε ισχύ η Επιτροπή καθορι¬ 
σμού ορίων αιγιαλού παραλίας και θέσεων αμμοληψίας. 


7. Τις διατάξεις του άρθρου 19 παραγρ. 5 Ν. 2344/95, 
του άρθρου 52 παραγρ. 6 Ν. 2218/94, του άρθρου 4 πα- 
ραγρ. 7 του Ν. 2240/94, δυνάμει των οποίων αρμοδιότη¬ 
τες του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περ/κό Δ/ντή, σε συν¬ 
δυασμό με αυτές του άρθρου 14 παραγρ. 2 του Ν. 
2399/96, με τις οποίες προβλέπεται η κατάργηση των 
θέσεων των Περ/κών Δ/ντών, οι αρμοδιότητες πλέον του 
οποίου περιήλθαν στο Γενικό Γραμματέα της Περιφέ¬ 
ρειας που ασκούνται από τον Αναπληρωτή Περ/κό Δ/ντή. 

8. Τις διατάξεις του τέταρτου εδαφίου της παραγρ. 2 
του άρθρου 1 και της παραγρ.6 του ίδιου άρθρου του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις (ΦΕΚ 107/Α), σύμφωνα με τις οποίες οι 
Περ/κές Υπηρεσίες του Υπουργείου Οικονομικών, που 
συγκροτούσαν την Περ/κή Διοίκηση του Νομού ή Νομαρ¬ 
χίας, δεν υπήχθησαν στην ενιαία οργανική μονάδα της 
Περιφέρειας, ούτε καταργήθηκαν, αλλά αποτελούν από 
1.9.97, Υπηρεσίες του Υπουργείου Οικονομικών. 

9. Την αριθ. 1039386/441/Α0006/21.4.2000 (ΦΕΚ571/Β7 

21.4.2000) κοινή απόφαση του Πρωθυπουργού και του 
Υπουργού Οικονομικών «περί ανάθεσης αρμοδιοτήτων 
του Υπουργού Οικονομικών στους Υφυπουργούς». 

10. Την αριθ. 1043053/483/Α0006/9.5.2000 (ΦΕΚ662/Β7 

10.5.2000) απόφαση του Υφυπουργού Οικονομικών «περί 
μεταβίβασης αρμοδιοτήτων του Υφυπουργού Οικονομι¬ 
κών στους Γενικό Γ ραμματέα, Γενικούς Δ/ντές κ.λπ. του 
Υπουργείου Οικονομικών». 

11. Την από 31.10.2000 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας, για τον καθορισμό ορίων αιγιαλού, 
παλαιού αιγιαλού και δημιουργία ζώνης παραλίας στη 
θέση «Σχοίνος - Λιβάδι» επισπεύδοντος Δήμου Σάμης. 

12. Το από Δεκέμβριο 1995 τοπογραφικό - υψομετρικό 
διάγραμμα, κλίμακας 1:500, αποτελούμενο από μία (1) 
πινακίδα, που συντάχθηκε από τον Τοπογράφο Μηχανικό 
Γεώργιο Κακαμπάκο και το οποίο ελέγχθηκε ως προς την 
ακρίβεια της αποτύπωσης από την Ν. Δραγώνα Τοπογρά- 
φο μηχανικό της Δ.Τ.Υ.Ν. Κεφ/νίας στις 01.12.1995 και 
θεωρήθηκε την ίδια ημερομηνία από τον Προϊστάμενο 
της Δ.Τ.Υ. Ν. Κεφ/νίας όπως ορίζουν οι διατάξεις του 
άρθρου 20 του Ν. 719/77 και συνοδεύει την έκθεση της 
προαναφερόμενης Επιτροπής. 

13. Το αριθ. 544.5/876/1569/20.12.00 έγγραφο του 

ΓΕΝ, με το οποίο συμφωνεί με τα καθορισμένα από την 
Επιτροπή όρια, αποφασίζουμε: 

Επικυρώνουμε την από 31.10.2000 έκθεση της κατά το 
άρθρο 100 Π.Δ. 284/88 αρμόδιας Επιτροπής περί χάρα- 
ξηςτωνορίων αιγιαλού, παλαιού αιγιαλού και δημιουργία 
ζώνης παραλίας στη θέση «Σχοίνος - Λίβαδι» Δήμου Σά- 
μης, καθώς επίσης και το από Δεκέμβριο 1995, σχετικό 
με τη χάραξη, τοπογραφικό - υψομετρικό διάγραμμα, κλί¬ 
μακας 1:500 σε μία (1) πινακίδα που συντάχθηκε από τον 
Τοπογραφικό Μηχανικό Γεώργιο Κακαμπάκο, και το 
οποίο ελέγχθηκε ως προς την ακρίβεια της αποτύπωσης 
από την Ν. Δράγωνα Τοπογράφο Μηχανικό της Δ.Τ.Υ.Ν. 
Κεφ/νίας στις 1.12.1995 και θεωρήθηκε την ίδια ημερο¬ 
μηνία από τον Προϊστάμενο Δ.Τ.Υ. Ν. Κεφ/νίας, όπως ορί¬ 
ζουν οι διατάξεις του άρθρου 20 του Ν. 719/77. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή, όπως πιο πάνω αναφέρεται: 

α) Η οριογραμμήτου αιγιαλού με κόκκινη συνεχόμενη πο¬ 
λυγωνική γραμμή με στοιχεία 1,2, 3, 4, 5, 6, 7, 8, 9, 10, της 
οποίας οι κορυφές εξασφαλίζονται από σταθερά σημεία. 

β) Η οριογραμμή της παραλίας με κίτρινη συνεχόμενη 
πολυγωνική γραμμή με στοιχεία Γ, 2', 3', 4', 5', 6', 7', 8', 
9', ΙΟ', 1Τ της οποίας οι κορυφές εξασφαλίζονται από 
σταθερά σημεία. 

γ) Η οριογραμμήτου παλαιού αιγιαλού με μπλε συνεχόμε¬ 
νη πολυγωνική γραμμή 1", 2", 3", 4", 5", 6", 7", 8", 9", 10", 11 

Εντός της ζώνης παραλίας υπάρχουν κτίσματα. 

Ο καθορισμός του αιγιαλού γίνεται για πρώτη φορά 
στην περιοχή αυτή και δεν έχει καθορισθεί στο παρελθόν 
οριογραμμή αιγιαλού κ.λπ. 

Η οριογραμμή της παραλίας συμπίπτει με την οριο- 
γραμμή του παλαιού αιγιαλού από το σημείο 1' έως ΙΟ' 
για να εξυπηρετούνται οι σκοποί του άρθρου 7 παρ. 1 
του Α.Ν. 2344/40 από τον διαμορφωμένο πεζόδρομο και 
συνεπώς το πλάτος της ζώνης παραλίας ποικίλει ανάλο¬ 
γα με το εύρος του παλαιού αιγιαλού. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Αθήνα, 13 Μαρτίου 2001 

Με εντολή Υπουργού 
Ο Γεν. Δ/ντής Δ.Π. & Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας 
άρθρου 74 Π.Δ/τος 636/77 και άρθρου 100 Π.Δ/τος 284/88. 

ΘΕΜΑ: Καθαρισμός, για πρώτη φορά, των ορίωντου αι- 
γιαλού & παραλίας στη θέση Σχοίνος - Λιβάδι Δήμου Σά- 
μης επισπεύδουσα η Κοινότητα Σάμης Κεφαλληνίας τώ¬ 
ρα Δήμος Σάμης. 

Στο Αργοστόλι σήμερατην 31.10.2000 ημέρα Τρίτη οι υ¬ 
πογεγραμμένοι: 

1. Παπαδάτου - Βουτσινά Μαρία Προϊστ. Κτηματικής Υ- 
πηρ. ως Πρόεδρος. 

2. Μπάρκας Ιωάννης Πολ. Μηχανικός Προϊστ. ΤΥΔΚ ως 
μέλος. 

3. Μπασιούκας Θεόφιλος, Λιμενάρχης Κεφαλληνίας ως 
μέλος αποτελούντες την Επιτροπή καθορισμού των ο¬ 
ρίων αιγιαλού και παραλίας, σύμφωνα με τις διατάξεις 
του άρθρου 74 του Π.Δ/τος 636/77 και άρθρου 100 


Π.Δ/τος 284/88, που συγκλήθηκε έπειτα από σχετική πρό¬ 
σκληση του Προέδρου της. 

Λαβόντες υπόψη 

1) Την από Δεκέμβρη 1995 αίτηση της πρώην Κοινότη¬ 
τας Σάμης (τέρα Δήμου Σάμης) επισπεύδουσας η οποία 
ζητεί τον καθορισμό των ορίων του αιγιαλού στην θέση 
Σχοίνος - Λιβάδι Σάμης. 

2) Τα συνταχθέντα από τον Τοπογράφο Μηχανικό Κα¬ 
καμπάκο Γιώργο τον Δεκέμβριο 1995 τοπογραφικό και υ¬ 
ψομετρικά διαγράμματα της παραπάνω περιοχής σε μία 
(1) πινακίδα, με κλίμακα 1:500, ηλεγμένα για την ακρίβεια 
της αποτύπωσης από την Δραγώνα Νικολίτσα Τοπογρά¬ 
φος Μηχανικό ΤΥΔΚ Περ. Δ/σης Κεφ/νίας την 1.12.1995 
και θεωρημένα από τον Διευθυντή Τεχνικών Υπηρεσιών 
Νομ. Κεφ/νίας την ίδια ημερομηνία, όπως ορίζουν οι δια¬ 
τάξεις του άρθρου 20 του Ν. 719/77. 

3) Τις διατάξεις του Α.Ν. 2344/40, όπως τροποποιήθηκε 
και συμπληρώθηκε μεταγενέστερα καθώς και τη σχετική 
με αυτόν Δικαστηριακή και Διοικητική Νομολογία. 

4) Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση, σχετικά με το πλά¬ 
τος της βρέχόμενης από το χειμέριο κύμα ξηράς και μετά 
λοιπά συναφή στοιχεία, ήτοι: 

α) τη μορφολογία του εδάφους της ακτής 
β) το γεγονός ότι δεν υπάρχουν σημεία μεταβολής του 
αιγιαλού 

γ) την κατάσταση του θαλάσσιου χώρου 
δ) το γεγονός ότι δεν βρέθηκαν στοιχεία παλαιών δια¬ 
γραμμάτων για προηγούμενο καθορισμό, στην ίδια θέση, 
του αιγιαλού και παραλίας. 

ε) το ύψος του χειμερίου κύματος σε συνάρτηση με το 
ανάπτυγμα του πελάγους στη θέση αυτή και το γεγονός 
ότι οι άνεμοι που επηρεάζουν τον κυμάτισμά είναι Βόρει¬ 
οι - Βορειοανατολικοί. 

5) Την ύπαρξη καθορισμού οριών αιγιαλού και παραλίας ε- 
κατέρωθεντης εξεταζόμενης περιοχής (Ανατολικά: απόφα¬ 
ση Νομάρχη 4782/14.10.85, ΦΕΚ 575/1.11.85 τΔ' και Δυτικά: 
απόφαση Νομάρχη 110/30.3.95, ΦΕΚ255/20.4.95τΔ'). 

6) Το αριθμ. 544.5/502/00/983/25.7.2000 έγγραφο ΓΕΝ, 
αποφασίζουμε: 

I. Καθορίζουμε στο πιό πάνω αναφερόμενοτοπογραφι- 
κό διάγραμμα: 

α) την οριογραμμή του αιγιαλού με ερυθρή συνεχή πο¬ 
λυγωνική γραμμή 1, 2, 3, 4, 5, 6, 7, 8, 9 και 10 της οποίας 
οι κορυφές εξασφαλίζονται από σταθερά σημεία. 

β) την οριογραμμή της παραλίας με κίτρινη συνεχή πο¬ 
λυγωνική γραμμή 1', 2', 3', 4', 5', 6', 7', 8', 9', ΙΟ' και 11'της 
οποίας οι κορυφές εξασφαλίζονται από σταθερά σημεία 
γ) Την οριογραμμή του παλαιού αιγιαλού με μπλε συνεχή 
πολυγωνική γραμμή 1", 2", 3", 4", 5", 6", 7", 8", 9", 10" και 11 

II. Η οριογραμμή της παραλίας συμπίπτει με την οριο- 
γραμμή του παλαιού αιγιαλού από το σημείο Τέως ΙΟ'για 
να εξυπηρετούνται οι σκοποί του άρθρ. 7 παραγρ. 1 του 
ΑΝ 2344/40 από τον διαμορφωμένο πεζόδρομο και συνε¬ 
πώς το πλάτος της ζώνης παραλίας ποικίλει ανάλογα με 
το εύρος του παλαιού αιγιαλού. 

Η Επιτροπή 
Η Πρόεδρος 

ΜΑΡΙΑ ΠΑΠΑΔΑΤΟΥ - ΒΟΥΤΣΙΝΑ 
Τα Μέλη 

I. ΜΠΑΡΚΑΣ, ΘΕΟΦΙΛΟΣ ΜΠΑΣΙΟΥΚΑΣ 

Αριθ. 433/438 ( 2 ) 

Τροποποίηση εγκεκριμένου σχεδίου πόλης Δήμου Ρεθύ- 
μνης στην πολεοδομική ενότητα «Μασταμπάς - Καλ¬ 
λιθέα», με μετατόπιση της οδού μεταξύ των οικοδο¬ 
μικών τετραγώνων 486-487 και χαρακτηρισμό αυτής 
ως πεζόδρομου, καθώς και τροποποίηση της πρασιάς 
στο ΟΤ 487. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του από 17-7-23 Ν. Δ. «περί σχεδίων 
πόλεων κ.λπ.» (ΦΕΚ 228/Α723). 

2. Το Ν. 1337/83 (ΦΕΚ 33/Α'), όπως τροποποιήθηκε και 
ισχύει. 

3. Το Ν. 2503/97 «Διοίκηση, οργάνωση, στελέχωσητης 
Περιφέρειας» (ΦΕΚ 107/Α730-5-97). 

4. Το Ν. 2831/2000 (ΦΕΚ 140/Α ) άρθρο 29. 

5. Το από 29-12-1986 Π.Δ. «έγκριση πολεοδομικής 
μελέτης των πολεοδομικών ενοτήτων «Μασταμπά- Καλ¬ 
λιθέα» του Δήμου Ρεθύμνου, το οποίο δημοσιεύθηκε στο 
ΦΕΚ 68/Δ717-2-1987. 

6. Τις με αριθ. 635/92, 220/93,275/2000 αποφάσεις του 
Δημοτικού Συμβουλίου Δήμου Ρεθύμνου, που συμφωνεί 
με την έγκριση της αιτούμενης τροποποίησης. 

7. Τη θετική γνωμοδότηση του ΣΧΟΠ Ν.Α. Ρεθύμνης, 
όπως αυτή διατυπώθηκε στο πρακτικό της 9ης συνεδρία¬ 
σης της 9.8.1994, θέμα 10ο. 


8. Τη θετική γνωμοδότηση του ΣΧΟΠ Περιφέρειας Κρή¬ 
της, όπως αυτή διατυπώθηκε στη 2η συνεδρίαση της 
6-3-2001, θέμα 7ο. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη εις βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

1. Την έγκριση τροποποίησης του εγκεκριμένου ρυμο¬ 
τομικού σχεδίου πόλης Δήμου Ρεθύμνης στην πολεοδο¬ 
μική ενότητα «Μασταμπάς - Καλλιθέα», με μετατόπιση 
και μείωση του πλάτους της οδού μεταξύ των οικοδομι¬ 
κών τετραγώνων 486-487 και χαρακτηρισμό αυτής ως 
πεζόδρομου, καθώς και τροποποίηση της πρασιάς στο 
ΟΤ 487, με μείωση του πλάτους της στην ανατολική πλευ¬ 
ρά από τα 8.00 μ. στα 4.00 μ. και κατάργησή της στη βό¬ 
ρεια πλευρά, επί της οδού Πρεβέλης, όπως φαίνεται ότι 
συνημμένο διάγραμμα. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή, μαζί με το διάγραμμα που τη συνο¬ 
δεύει, να δημοσιευθεί στην Εφημερίδα της Κυβερνή¬ 
σεως. 

Ηράκλειο, 20 Μαρτίου 2001 

Ο Γενικός Γραμματέας Περιφέρειας 
ΑΘ. ΚΑΡΟΥΝΤΖΟΣ 

